# UUSI VUOTUISTEN SUUNTAUSTEN rAportTI HUUMEVIRASTOLTA

## EU:n huumevirasto EMCDDA julkistaa *Euroopan huumeraportti 2013*:n

(30.4.2013, LISSABON) **EU:n huumevirasto (EMCDDA)** raportoi Euroopan huumeongelmasta uudessa muodossa. Toukokuun 28. päivänä julkistettava vuotuinen katsaus on uudenlainen, ajankohtainen ja vuorovaikutteinen tietopaketti Euroopan huumetilanteesta.

***Euroopan huumeraportti 2013: suuntauksia ja muutoksia*** korvaa aikaisemman julkaisun *Vuosiraportti: huumeongelma Euroopassa*, joka on perinteisesti julkaistu syksyisin. Kuusi kuukautta aikaisemmin julkaistava lyhyempi, paljon grafiikkaa sisältävä raportti esittää tiivistetysti viimeisimmät suuntaukset EU:n 27 jäsenvaltiossa, Norjassa, Kroatiassa ja Turkissa.

Raportin lisäksi verkossa julkaistaan **Näkökulmia huumeisiin** *(Perspectives on drugs/POD),*jossa tiettyjä aiheita käsitellään perusteellisemmin. Tänä vuonna käsiteltäviä asioita ovat C-hepatiitin uudet hoitomuodot, riskialtis kannabiksen käyttö, kokaiiniin liittyvät hätätapaukset ja yhä helpommin saatavissa olevien uusien muuntohuumeiden valvonta. Tietopakettia täydentävät vuotuinen **tilastotiedote** *(Statistical bulletin)*ja **maakohtaiset katsaukset** (*Country overviews*), jotka tarjoavat kansallisen tason tietoja ja analyyseja.

Uudistuksella tavoitellaan **EMCDDA:n** kolmivuotisstrategian (2013–15) mukaisesti jatkuvasti muuttuvan huumeilmiön ajantasaista raportointia ja huumeviraston sidosryhmien kasvavien tarpeiden ja muuttuvien odotusten nopeampaa huomioimista.

***Euroopan huumeraportti******2013*** julkaistaan 22 kielellä (sekä paperimuodossa että verkossa). Täydelliset tiedot ovat saatavissa 28. toukokuuta osoitteessa [www.emcdda.europa.eu/edr2013](http://www.emcdda.europa.eu/edr2013)

|  |
| --- |
| * **Julkistamispäivä:** Tiistai 28. toukokuuta 2013
* **Aika:** 10:00 Länsi-Euroopan aikaa (Lissabon) (11:00 Keski-Euroopan aikaa)
* **Lehdistökonferenssin paikka:** EMCDDA, Cais do Sodré, 1249-289, Lissabon
* **Haastattelut:** EMCDDA:n edustajat ovat tavoitettavissa julkistamispäivänä ja vastaavat toimittajien kysymyksiin. Eri puolilla Eurooppaa Reitoxin kansallisten seurantakeskusten henkilöstö vastaa maakohtaisiin kyselyihin (haastatteluja koskevat tiedot ovat edellä olevassa linkissä)
* **Sosiaalinen media:** [twitter.com/emcdda](http://twitter.com/emcdda) • [www.facebook.com/emcdda](http://www.facebook.com/emcdda)
* **Tilaa RSS-uutissyötteemme:** [www.emcdda.europa.eu/rss](http://www.emcdda.europa.eu/rss)
 |